‘মোদি বন্ধু’, ট্রাম্পের ২৬ শতাংশ অতিরিক্ত শুল্ক ভারতীয় পণ্যে

ওয়েবডেস্ক: আমেরিকার (US) শুল্ক (Tariff) হুঁশিয়ারি রক্ষা পেতে চেষ্টায় কসুর ছিল না। আমেরিকা থেকে আমদানি (Import) করা বেশ কিছু পণ্যে কর কমিয়ে দেয় ভারত। কিন্তু তাতেও লাভ হল না। গত মাসেই আমেরিকা সফর করেছেন প্রধানমন্ত্রী নরেন্দ্র মোদি। ভারতের প্রধানমন্ত্রীকে বন্ধু বলে ঘোষণা করলেন ডোনাল্ড ট্রাম্প। একইসঙ্গে ২৬ শতাংশ শুল্কও চাপিয়ে দিলেন আমেরিকার প্রেসিডেন্ট। বুধবার ভারতীয় সময় মধ্যরাত। হোয়াইট হাউস। ট্রাম্প বিভিন্ন দেশ থেকে আমদানি করা পণ্যে অতিরিক্ত শুল্ক চাপানোর ঘোষণা করলেন। খাতায় কলমে যার নাম ‘রেসিপ্রোক্যাল ট্যারিফ’। ট্রাম্পের বক্তব্য, ভারত আমাদের পণ্যের উপর ৫২ শতাংশ পর্যন্ত শুল্ক চাপায়। তিনি বলেন, আমি বলেছি নরেন্দ্র মোদি আপনি আমার বন্ধু। কিন্তু আপনি আমাদের সঙ্গে সঠিকভাবে ব্যবহার করছেন না। এরপরই ওই শুল্ক চাপানোর ঘোষণা করেন ট্রাম্প। আমেরিকার এই ঘোষণায় বিশ্ববাজারে বৃহস্পতিবার সকাল থেকেই অস্থিরতা লক্ষ্য করা গিয়েছে। ট্রাম্পকে এই দিনকে স্বাধীনতার বলে উল্লেখ করেছিলেন। ভারতে বস্ত্র সহ বিভিন্ন ক্ষেত্র ধাক্কা খাবে। ট্রাম্প চীনের উপর ৩৪ শতাংশ শুল্ক বসিয়েছে। তবে ইতিমধ্যে চীনের পক্ষ থেকে তা পুনর্বিবেচনার অনুরোধ করা হয়েছে। তবে এদিন দুপুর পর্যন্ত ভারতের কোনও অফিশিয়াল প্রতিক্রিয়া মেলেনি। এই রেসিপ্রোক্যাল ট্যারিফ বা পাল্টা শুল্ক চাপানোর আগে ভারতের পণ্যে গড়ে আমেরিকার ৩.৩ শতংশ শুল্ক ছিল।

এর ফলে ধাক্কা খাবে ভারতের ১৪ বিলিয়ন ডলারের ইলেক্ট্রনিক পণ্য। ৯ বিলিয়ন ডলারের গহনা শিল্প। বড় প্রভাব পড়বে বস্ত্রশিল্পে। গড়ে ভারতের ১৮ শতাংশ রফতানি আমেরিকায় হয়। উল্লেখ্য, ২০৩০ সালের মধ্যে ভারত ও আমেরিকার দ্বিপাক্ষিক বাণিজ্য ৫০০ বিলিয়ন ডলারের লক্ষ্য নেওয়া হয়। এরপরে কী হবে?।

আরও পড়ুন: মিলল না স্বস্তি! বাতিল ২৬ হাজার জনের চাকরি: নির্দেশ সুপ্রিম কোর্টের